ปตท.โอดต้นทุนบาน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กติกาขุดเจาะหาน้ำมันเข้มขึ้นพิษยุโรปเอกชนหากู้เงินยาก
โพสต์ทูเดย์ — PTT ชี้บีพีทำต้นทุนขุดเจาะสำรวจน้ำมันเพิ่ม ปัจจุบันอยู่ที่ 4050 เหรียญสหรัฐ/บาร์เรล วิกฤตยุโรป หลายบริษัทต้องหันพึ่งตลาดทุน
นายเทวินทร์ วงศ์วานิช ประธานเจ้าหน้าที่บริหาร บริษัท ปตท. (PTT) เปิดเผยถึงปัญหาน้ำมันรั่วในอ่าวเม็กซิโกของบีพีว่า จะทำให้ต้นทุนการดำเนินงานในการขุดเจาะสำรวจน้ำมันทั่วโลกเพิ่มขึ้น จากปัจจุบันต้นทุนเฉลี่ยด้านนี้อยู่ที่ 4050 เหรียญสหรัฐต่อบาร์เรล 
จากนี้ไปการหาแหล่งน้ำมันในการขุดเจาะจะยากขึ้น เนื่องจากจะมีกฎเกณฑ์ กติกา และการกำกับที่เข้มงวดมากขึ้น เพื่อป้องกันไม่ให้เกิดความเสียหายมากอย่างกรณีบริษัท บีพี
นอกจากนั้นความวิตกกังวลถึงวิกฤตการเงินยุโรปทำให้สถาบันการเงินต่างๆ เพิ่มความเข้มงวดในการปล่อยกู้มากขึ้น ส่งผลให้บริษัทต่างๆ ระดมเงินทุนได้ยากขึ้น และหันมาพึ่งพาตลาดทุนมากขึ้น จากเดิมที่เคยพึ่งพิงกับการกู้เงินจากสถาบันการเงินหรือธนาคารพาณิชย์เป็นหลัก 
สำหรับบริษัทในกลุ่ม ปตท.ทั้งหมดไม่ได้รับผลกระทบดังกล่าว เพราะไม่มีปัญหาสภาพคล่องทางการเงิน เนื่องจากได้มีการวางแผนและเตรียมเงินทุนมานาน ตั้งแต่กำไรสะสมที่เกิดจากกำไรจากการดำเนินงาน การออกหุ้นกู้ไว้สำหรับการลงทุนตลอดเวลา อีกทั้งปัจจุบันทั้งเครือ ปตท.ก็มีอัตราหนี้สินต่อทุน (ดี/อี) อยู่ที่ 0.5 เท่า ซึ่งยังมีช่องว่างสำหรับการกู้เงินจากสถาบันการเงินได้อีก แต่บริษัทก็พยายามรักษาให้ดี/อี ไม่เกิน 1 เท่า มิเช่นนั้นจะกระทบกับการจัดอันดับเครดิตได้
สำหรับแนวโน้มราคาพลังงานในระยะยาวยังมีโอกาสปรับตัวสูงขึ้น เพราะน้ำมันเป็นทรัพยากรที่มีจำกัด และคาดว่าสามารถรองรับการใช้งานได้อีกเพียง 40 ปีหลังจากนี้ และขณะนี้ยังมีปัจจัยเสี่ยงที่อยู่บนความไม่แน่นอนสูง ซึ่งมีผลกระทบต่อราคาน้ำมันต่อเนื่อง 
ทั้งนี้ ประเมินระดับราคาน้ำมันที่เหมาะสมน่าจะอยู่ที่ประมาณ6080 เหรียญสหรัฐต่อบาร์เรล ซึ่งปัจจุบันราคาเคลื่อนไหวอยู่ที่ระดับ 7576 เหรียญสหรัฐต่อบาร์เรล และไม่เชื่อว่าราคาน้ำมันจะปรับตัวแรงถึง 120140 เหรียญสหรัฐต่อบาร์เรล ได้เหมือนปี 2551 เพราะจะมีผลกระทบต่อเศรษฐกิจโลกได้
“เศรษฐกิจโลกที่คาดว่าจะเติบโต 4% ต่อปี ทำให้ความต้องการใช้พลังงานของโลกจะเติบโตประมาณ 23% ต่อปี” นายเทวินทร์ กล่าว
ด้านบริษัทหลักทรัพย์ ทรีนิตี้ ได้ออกบทวิเคราะห์หุ้นบริษัท ปตท.สำรวจและผลิตปิโตรเลียม (PTTER) ว่าได้ปรับลดคำแนะนำจาก “ซื้อ” เป็น “ซื้อเมื่อราคาอ่อนตัว” แถวราคา 130 บาทลงมา เพราะกรณีมอนทารายังเบาใจไม่ได้และมีความเสี่ยงที่เบาสุด คือจ่ายค่าปรับเพิ่มสัก 100 ล้านบาท แล้วกลับไปขุดเจาะน้ำมันใหม่ ไปจนถึงหนักสุดที่ถูกค่าปรับแล้วยังต้องล้มเลิกโครงการซึ่งส่งผลกระทบต่อมูลค่าหุ้น 2837 บาท/หุ้น